CELEX: 32017D0862
Language: et
Date: 2017-05-17 00:00:00
Title: Komisjoni rakendusotsus (EL) 2017/862, 17. mai 2017, millega kehtestatakse nõuded loomatervishoiu ja veterinaarsertifikaatide kohta registreeritud hobuste taassisenemiseks pärast võistlustest tulenevat ajutist eksporti Türkmenistani, millega muudetakse otsuse 93/195/EMÜ I lisa seoses Türkmenistani käsitleva kandega ning otsuse 2004/211/EÜ I lisa seoses Türkmenistani käsitleva kandega selliste kolmandate riikide ja nende osade loetelus, millest on lubatud importida liitu elushobuslasi ning hobuslaste spermat, munarakke ja embrüoid (teatavaks tehtud numbri C(2017) 3207 all) (EMPs kohaldatav tekst )

19.5.2017   
            
            
               ET
            
            
               Euroopa Liidu Teataja
            
            
               L 128/55
            
         KOMISJONI RAKENDUSOTSUS (EL) 2017/862,
   17. mai 2017,
   millega kehtestatakse nõuded loomatervishoiu ja veterinaarsertifikaatide kohta registreeritud hobuste taassisenemiseks pärast võistlustest tulenevat ajutist eksporti Türkmenistani, millega muudetakse otsuse 93/195/EMÜ I lisa seoses Türkmenistani käsitleva kandega ning otsuse 2004/211/EÜ I lisa seoses Türkmenistani käsitleva kandega selliste kolmandate riikide ja nende osade loetelus, millest on lubatud importida liitu elushobuslasi ning hobuslaste spermat, munarakke ja embrüoid
   
      
         (teatavaks tehtud numbri C(2017) 3207 all)
      
   
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta direktiivi 2009/156/EÜ hobuslaste liikumist ja kolmandatest riikidest importimist reguleerivate loomatervishoiunõuete kohta, (1) eriti selle artikli 12 lõikeid 1 ja 4, artikli 16 lõiget 2 ning artikli 19 punkte a ja b,
   ning arvestades järgmist:
   
               (1)
            
            
               Direktiivis 2009/156/EÜ on kehtestatud elushobuslaste liitu importimist reguleerivad loomatervisenõuded. Direktiivis on sätestatud, et hobuslaste import liitu on lubatud ainult sellistest kolmandatest riikidest, kus täidetakse teatavaid loomatervisenõudeid.
            
         
               (2)
            
            
               Komisjoni otsuse 93/195/EMÜ (2) I lisas on sätestatud sanitaarrühmadesse A–E kuuluvate kolmandate riikide loetelud. Kõnealuse otsuse VII lisas on muu hulgas esitatud sellise veterinaarsertifikaadi näidis, mida kasutatakse registreeritud hobuste taassisenemisel pärast nende vähem kui 60 päeva kestnud ajutist eksporti Aasia mängude või Endurance World Cupi ratsaspordiüritustel osalemise eesmärgil.
            
         
               (3)
            
            
               2017. aasta Aasia spordi- ja võitluskunstide mängude ratsaspordiüritused toimuvad Türkmenistanis Așgabatis 17.–27. septembril 2017 Rahvusvahelise Ratsaspordi Föderatsiooni egiidi all.
            
         
               (4)
            
            
               Et lubada registreeritud hobuste liitu taassisenemist pärast Aasia spordi- ja võitluskunstide mängudel osalemisest tulenevat ajutist eksporti, ning et näha ette näidisveterinaarsertifikaat, mis hõlmab selliseid registreeritud hobuseid, on vaja lisada Türkmenistan kõnealuse otsuse I lisa asjakohasesse sanitaarrühma ning sätestada, et asjaomased hobused võivad taas liitu siseneda üksnes juhul, kui nende kohta esitatakse otsuse 93/195/EMÜ VII lisas sätestatud näidisele vastav veterinaarsertifikaat.
            
         
               (5)
            
            
               Seepärast tuleks otsust 93/195/EMÜ vastavalt muuta.
            
         
               (6)
            
            
               Komisjoni otsuse 2004/211/EÜ (3) I lisaga kehtestati kolmandate riikide või, kui kohaldatakse piirkondadeks jaotamist, nende osade loetelu, millest liikmesriigid peavad lubama hobuslaste ning nende sperma, munarakkude ja embrüote importi, samuti esitati kõnealuses lisas sellise impordi suhtes kohaldatavad nõuded.
            
         
               (7)
            
            
               Et võõrustada 2017. aasta Aasia spordi- ja võitluskunstide mänge, on Türkmenistani pädevad asutused taotlenud riigi territooriumi osa, mis asub Ahali piirkonna lõunaosas, ajutist tunnustamist hobuslaste haigustest vaba tsoonina.
            
         
               (8)
            
            
               2017. aasta veebruaris osalesid komisjoni talitused Maailma Loomatervise Organisatsiooni (OIE) Türkmenistanis korraldatud missioonil, mille eesmärk oli aidata kõnealusel riigil viia lõpule sellise haigustest vaba tsooni loomine, mis koosneb kesksest tsoonist ja seda ümbritsevast seirealast.
            
         
               (9)
            
            
               Türkmenistani pädevad ametiasutused on esitanud mitu tagatist, eelkõige direktiivi 2009/156/EÜ I lisas loetletud loomataudide teatamiskohustuse kohta nende riigis, ning kohustuse kohta täita täielikult kõnealuse direktiivi artikli 12 lõike 2 punktis f esitatud nõuet, mis käsitleb komisjoni ja liikmesriikide otsest haiguse esinemisest teavitamist.
            
         
               (10)
            
            
               Türkmenistanis ei ole kunagi esinenud hobuste Aafrika katku, hobuste Venezuela entsefalomüeliiti ega vesikulaarset stomatiiti. Viimane OIE-le teatatud kargtaudi juhtum esines 2010. aastal. Malleuse juhtumitest ei ole teatatud vähemalt kolme aasta jooksul, mis vastab OIE nõudele riikide jaoks, kes taotlevad sellest haigusest vaba staatust.
            
         
               (11)
            
            
               Türkmenistan on teinud põhjaliku seroloogilise uuringu riigi hobuslaste populatsiooni seas ja eelkõige hobuslaste haigustest vaba tsooni seirealal, mille tulemused näitasid, et hobuslaste seas ei esine hobuste Aafrika katku, kargtaudi ega malleust. Kesktsoonis ei viibi hobuslasi kuue kuu jooksul, ametlikult alates 15. märtsist 2017, kuni tsooni tuuakse võistlustel osalevad hobused kooskõlas kokkulepitud karantiinikorraga.
            
         
               (12)
            
            
               Et tagada hobuste populatsiooni tervisestaatuse jätkusuutlik kaitse hobuslaste haigustest vabas tsoonis, on Türkmenistani ametiasutused kohustunud hobuslaste haigustest vabas tsooni vahetus läheduses rajama ja kasutusele võtma uue karantiinikeskuse, kus kontrollitakse muudel Türkmenistani aladel paiknevatest ettevõtetest või otsuse 2004/211/EÜ I lisas loetlemata kolmandatest riikidest saabuvaid hobuseid. Sisenemiseelse karantiini ajal kontrollitakse loomade tervist vastavalt ELi importimise tingimustele.
            
         
               (13)
            
            
               Võttes arvesse eespool nimetatud missiooni piisavalt häid tulemusi ning Türkmenistani esitatud teavet ja tagatisi, tuleks Türkmenistan kanda 10. septembrist kuni 10. oktoobrini 2017 otsuse 2004/211/EÜ I lisas sätestatud loetellu kolmandatest riikidest, kust on lubatud registreeritud hobuste liitu taassisenemine. Samas tuleks teatavate hobuslaste haiguste puhul kohaldada Türkmenistani piirkondadeks jaotamist. Epidemioloogilisest seisukohast lähtudes tuleks hobuslaste haigustest vaba tsoon Türkmenistanis paigutada otsuse 2004/211/EÜ I lisa loetelus sanitaarrühma B.
            
         
               (14)
            
            
               Seepärast tuleks otsust 2004/211/EÜ vastavalt muuta.
            
         
               (15)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liikmesriigid annavad loa registreeritud hobuste liitu taassisenemiseks otsuse 2004/211/EÜ I lisas esitatud ajavahemiku jooksul pärast nende ajutist eksporti Türkmenistani piirkondadeks jaotatud territooriumile seoses Așgabatis toimuvatel 2017. aasta Aasia spordi- ja võitluskunstide mängudel osalemisega, tingimusel et nendega on kaasas veterinaarsertifikaat, mis vastab otsuse 93/195/EMÜ VII lisas esitatud näidisveterinaarsertifikaadile ning on nõuetekohaselt täidetud.
   Artikkel 2
   Otsuse 93/195/EMÜ I lisa muudetakse vastavalt käesoleva otsuse I lisale.
   Artikkel 3
   Otsuse 2004/211/EÜ I lisa muudetakse vastavalt käesoleva otsuse II lisale.
   Artikkel 4
   Käesolev otsus on adresseeritud liikmesriikidele.
   Käesolevat otsust kohaldatakse kuni 31. oktoobrini 2017.
   
      Brüssel, 17. mai 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 192, 23.7.2010, lk 1.
   
      (2)  Komisjoni 2. veebruari 1993. aasta otsus 93/195/EMÜ loomatervishoiunõuete ja veterinaarsertifikaatide kohta registreeritud hobuste taassisenemiseks pärast võidusõidu, võistlemise ja kultuuriürituste tõttu toimunud ajutist eksporti (EÜT L 86, 6.4.1993, lk 1).
   
      (3)  Komisjoni 6. jaanuari 2004. aasta otsus 2004/211/EÜ, millega kehtestatakse kolmandate riikide ja nende territooriumi osade loetelu, millest liikmesriigid lubavad importida elushobuslasi ning hobuslaste spermat, munarakke ja embrüoid, ning millega muudetakse otsuseid 93/195/EMÜ ja 94/63/EÜ (ELT L 73, 11.3.2004, lk 1).
   
      I LISA
      Otsuse 93/195/EMÜ I lisa muudetakse järgmiselt.
      
                  1)
               
               
                  Sanitaarrühma B kolmandate riikide loetelu asendatakse järgmisega:
                  „Austraalia (AU), Valgevene (BY), Montenegro (ME), endine Jugoslaavia Makedoonia vabariik (2) (MK), Uus-Meremaa (NZ), Serbia (RS), Venemaa (3) (RU), Türkmenistan (3) (5) (TM), Ukraina (UA)“;
               
            
                  2)
               
               
                  joonealune märkus 3 asendatakse järgmisega:
                  
                              „(3)
                           
                           
                              Kolmanda riigi või territooriumi osa vastavalt direktiivi 2009/156/EÜ artikli 13 lõike 2 punktile a, nagu on märgitud otsuse 2004/211/EÜ I lisa veergudes 3 ja 4.“;
                           
                        
            
                  3)
               
               
                  lisatakse järgmine joonealune märkus 5:
                  
                              „(5)
                           
                           
                              Otsuse 2004/211/EÜ I lisa tabeli 15. veerus kindlaksmääratud ajavahemikuks.“
                           
                        
            
         II LISA
         Otsuse 2004/211/EÜ I lisa muudetakse järgmiselt:
         
                     1)
                  
                  
                     Tabelisse lisatakse vastavalt ISO-koodi tähestikulisele järjekorrale Tai ja Tuneesia kannete vahele järgmine kanne Türkmenistani kohta:
                     
                                 „TM
                              
                              
                                 Türkmenistan
                              
                              
                                 TM-0
                              
                              
                                 Kogu riik
                              
                              
                                  
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 Kehtib 10. septembrist kuni 10. oktoobrini 2017“
                              
                           
                                 TM-1
                              
                              
                                 Hobuslaste haigustest vaba tsoon Aşgabatis (üksikasjade kohta vt lahter 8)
                              
                              
                                 B
                              
                              
                                 —
                              
                              
                                 X
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                              
                                 —
                              
                           
               
                     2)
                  
                  
                     Lisatakse järgmine lahter 8:
                     
                                 „Lahter 8:
                              
                              
                                  
                              
                           
                                 TM
                              
                              
                                 Türkmenistan
                              
                              
                                 TM-1
                              
                              
                                 Hobuslaste haigustest vaba tsoon Aşgabatis, mis koosneb
                                 
                                             1)
                                          
                                          
                                             kesktsoonist, mis asub geograafilistel koordinaatidel 37.925300 N, 58.438068 E, jäädes itta maantee M37 ja põhja poole suunduva Kulijevi tänava ristmikust; tsoon piirneb põhja pool mageveekanaliga (Karakumi kanal) ja lõuna pool raudteega;
                                          
                                       
                                             2)
                                          
                                          
                                             seirealast, mille ulatus on põhja-lõuna suunal 30–50 km ning mis ulatub reoveekanalist põhja pool kuni Türkmenistani ja Iraani piirini, ning mille ulatus on ida-lääne suunal 110 km ja mis ulatub Aşgabatist itta jäävast Anewi rajoonist kuni Aşgabatist läände jääva Bäherdeni rajoonini ning hõlmab kesktsooni lähedal asuvat rahvusvahelist lennujaama.“